Diari Oficial de la Generalitat Valenciana


Sumari del DOGV 3904, del 26-12-2000 (2000/10728)

RESOLUCIÓ de 14 de desembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs públic per a l'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10242


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 14 de desembre de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'un concurs públic per a l'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica. [2000/10248]
  
Per l'Ordre de 31 de juliol de 2000, de la Conselleria de Cultura i Educació, Diari Oficial de la Generalitat Valenciana de28 d'agost de 2000, es convocà un concurs públic per a l'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica.
  
Complits els tràmits requerits en la convocatòria, una vegada transcorregut el termini d'al·legacions, estudiades i, si procedia, ateses estes, s'han seleccionat els materials elaborats per a les modalitats de premis i ajudes. I segons la delegació feta pel conseller de Cultura i Educació en la disposició final primera de la mencionada ordre, resolc:
  
Primer
  
Concedir, segons la base sisena de l'Ordre, els premis i ajudes que s'indiquen en l'annex adjunt a esta resolució, per un import total de 8.383.689 pessetes (50.386,99 euros).
  
Segon
  
Les obligacions dels beneficiaris són les indicades en la base catorze de l'Ordre de 31 de juliol de 2000, de la Conselleria de Cultura i Educació, Diari Oficial de la Generalitat Valenciana de 28 d'agost de 2000.
  
Tercer
  
Segons establix la base dotze de l'Ordre referida, els beneficiaris percebran l'ajuda després del compliment de les obligacions i de la seua aprovació per part de la Direcció General d'Ordenació i Innovació Educativa i Política Lingüística.
  
Quart
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria Cultura i Educació en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de publicació en el Diari Oficial de la Generalitat Valenciana.
  
València, 14 de desembre de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.